Kuisma

Kuisma on suomalainen miehen etunimi, jota käytetään myös sukunimenä. Kuisma on karjalainen muunnos kreikkalaisesta nimestä Kosmas, 'koristettu'. Suomessa nimen yleistymiseen on vaikuttanut myös kasvisuvun nimi kuismat (Hypericum).

Nimi Kuisma juontaa juurensa pyhimysnimestä Kosmas, josta Karjalassa käytettiin muotoa Kuisma ja Kuosma.Kuisman sukuseura 

Kosmas ja Damianos (englanniksi Cosmas ja Damian) olivat kaksosveljet, jotka syntyivät noin vuonna 270 nykyisin Turkkiin kuuluvassa Kilikiassa. He olivat kristittyjä lääkäreitä, jotka eivät ottaneet mitään maksua hoidosta. Siten he saivat monet kuuntelemaan evankeliumia Jeesuksesta. He kokivat marttyyrikuoleman Sisiliassa noin vuonna 303. Katolisen kalenterin mukaan heidän juhlapäivänsä on 27. syyskuuta, jonka kodalla heidän nimensä oli suomalaisissakin kalentereissa vuoteen 1907 saakka, mutta nykyisin (vuodesta 1950 lähtien) Kuisman nimipäivä on Suomessa edellisenä päivänä, 26. syyskuuta. Monet ovat ottaneet sekä etunimekseen että sukunimekseen pyhimysten nimiä. Siksi Kosmas-nimen muunnos esiintyy kaikkialla Euroopassa: esimerkiksi venäjäksi se on Kuzma, italiaksi Cosma, portugaliksi Cosme ja ranskaksi Côme. 

Syyskuuhun 2025 mennessä etunimi Kuisma on Suomessa Digi- ja väestötietoviraston tietojen mukaan annettu kaikkiaan noin 580 henkilölle. Luku ei sisällä ennen vuotta 1964 kuolleita henkilöitä. Sukunimenä Kuisma on 2 674 henkilöllä.

 Tunnettuja Kuisma-nimisiä 

 Kuisma etunimenä 
 Kuisma Aalto (s. 1975), Mokoma-yhtyeen kitaristi ja taustalaulaja
 Kuisma Korhonen (s. 1964), kirjallisuustieteilijä
 Kuisma Niemelä (s. 1958), yritysjohtaja
 Kuisma Taipale (s. 1970), hiihtäjä

 Kuisma sukunimenä 

 Antti Kuisma (1892–1971), johtaja, kunnallisneuvos ja Maalaisliiton kansanedustaja 
 Antti Kuisma (s. 1978), yhdistetyn hiihtäjä
 Hanna-Riikka Kuisma (s. 1978), kirjailija
 Ilpo Kuisma (s. 1950), jääkiekkoilija
 Juha Kuisma (s. 1955), toimittaja, tietokirjailija ja poliitikko
 Kaisa Kuisma (s. 1994), koripalloilija
 Katariina Kuisma (s. 1963), näyttelijä
 M. Kuisma, oik. Pekka Pöllä (1940–1989), neuvostoliitonsuomalainen toimittaja, kääntäjä ja runoilija
 Manu Kuisma (s. 1997), futsalpelaaja
 Markku Kuisma (s. 1952), historian professori
 Martti Kuisma (1936–2000), näyttelijä
 Martti Kuisma (s. 1970), koripalloilija
 Mika Kuisma (1967–1995), suunnistaja
 Mira Kuisma (s. 1987), jääkiekkomaalivahti
 Oiva Kuisma, estetiikan tutkija, dosentti ja yliopiston lehtori
 Pietari Kuisma (1841–1925), Nuorsuomalaisten kansanedustaja, Tuomas Kuisman poika
 Risto Kuisma (s. 1947), SDP:n, Nuorsuomalaisten ja Remonttiryhmän poliitikko, AKT:n ent. puheenjohtaja
 Toivo Kuisma (1885–1919), jääkärikapteeni ja heimosoturi
 Tomas Kuisma (s. 2004), mäkihyppääjä
 Toni Kuisma (s. 1982), jalkapalloilija
 Tuomas Kuisma (1809–1883), maanviljelijä ja valtiopäivämies
 Väinö Kuisma (s. 1961), Suomi – Isänmaa -puolueen poliitikko
 Väinö Kuisma (1934–2015), keihäänheittäjä

 Kuvitteellisia Kuisma-nimisiä

 Kuisma, henkilöhahmo Larin-Kyöstin runoteoksessa Kuisma ja Helinä sekä muun muassa Kalle Kaarnan ohjaamassa samannimisessä elokuvassa
 Kuisma, henkilöhahmo Sari Peltoniemen kirjassa Taivazalan joutsen
 Kuisma Savolainen, televisiosarjassa Salatut elämät

 Lähteet 



Viitteet

Luokka:Etunimet
Luokka:Sukunimet